**עמוס תמם** (נולד ב-6 בספטמבר 1977) הוא שחקן ישראלי, זוכה פרס האקדמיה הישראלית לטלוויזיה 3 פעמים לשנת 2012, שנת 2021 ושנת 2022.

ביוגרפיה
--------

תמם גדל ברמלה, במשפחה מסורתית. שירת בצה"ל כלוחם בחטיבת הצנחנים. 

בוגר בית הספר למשחק של סמינר הקיבוצים.

החל את דרכו בעולם המשחק והבידור בשנת 2000 כחלק מההרכב המקורי של שלישיית "מה קשור" עם שחר חסון, עד לפרישתו מההרכב בשנת 2001.

קריירה
------

### בטלוויזיה

בשנת 2004, החל לשחק בסדרת הדרמה המוזיקלית של yes - "השיר שלנו", ובה שיחק במשך שתי עונות בתור יריב ארד, נער לאחר צבא שמחפש חיי חברה מוזיקליים ויצא בתוכנית בתור בגדן באהבה כאשר יצא עם דנה, אמא של דנה וגלי במקביל. כמו כן הנחה בטלוויזיה החינוכית את התוכנית "סברס - תקרא תצליח" לעידוד קריאה בקרב בני נוער.

ב-2005 שיחק בסרט הטלוויזיה "עכשיו או לעולם לא".

ב-2007 גילם שחקן כדורגל בסדרה "מסודרים" בערוץ 2 במסגרת "שידורי קשת". ב-2008 גילם את דמותו של אמיר, צעיר גרוש בן הציונות הדתית, בסדרה "סרוגים" ב-yes, והמשיך להופיע בה בעונה השנייה (2009–2010) והשלישית (2011). ב-2010–2011 גילם את איתי בסדרה "עספור".

ב-2011 שיחק תמם בתפקיד הראשי בסדרת האקשן של ערוץ 10 "אחת אפס אפס" בתור השוטר אריק ארבל. על משחקו בתוכנית זו זכה בפרס "האקדמיה הישראלית לשנת 2012". ב-2012 שיחק בתפקיד ראשי בסדרת הדרמה "שביתה" ב-yes. בשנת 2013 הנחה את התוכנית "אקסטרים מייקאובר" בערוץ 10.

בשנת 2017 החל לשחק בסדרת הערפדים "ג'ודה", של HOT3, שיצר, כתב ומככב בה חברו לימי "מה קשור", ציון ברוך.

בשנת 2019 החל לשחק בסדרת הפשע "המדובב", של yes. עוד באותה שנה שיחק בסדרה "אלי", בתפקיד מוריס כהן, אחיו של המרגל אלי כהן.

ב-2020 החל לשחק בסדרת המתח "מנאייכ" בערוץ כאן 11, את דמותו של ניצב משנה ברק הראל. על משחקו בסדרה זו זכה ב"פרס האקדמיה לטלוויזיה" בקטגוריית שחקן המשנה הטוב ביותר בסדרת דרמה. וכן כשר המודיעין בסדרה "אזהרת מסע".

בשנת 2024 החל לשחק בסדרה "מתוקים" בערוץ זום. שם הוא משחק את הדוד בועז.

בשנת 2024 עלתה לשידור סדרת הדרמה "חולי אהבה", בה הוא משחק בתפקיד ראשי.

### בקולנוע

תמם השתתף גם בסרט "גיבורים קטנים" בבימוי איתי לב. בשנת 2006 שיחק בסרטים "שלוש אמהות" (בבימוי דינה צבי ריקליס), "נוזהת אל-פואד" (בבימוי ג'אד נאמן), "סרט של משוטטים" (בבימוים של דוד דרזי ומעין רוגל) ו"עכשיו או לעולם לא" (סרט טלוויזיה ב"רשת").

בשנת 2011 שיחק בסרט הטלוויזיה "טור אחד לחלום". ב-2013 שיחק בסרט הפעולה "כידון" בבימויו של עמנואל נקש.

בשנת 2016 שיחק בתפקיד הראשי, עדי, בסרט "ילד טוב ירושלים", קומדיה רומנטית מאת רן אפלברג בבימוי רועי פלורנטין, לצד מיטל גל סויסה, מלי לוי ואוולין הגואל. באותה שנה השתתף בסרט "לעבור את הקיר", בבימויה של רמה בורשטיין.

בשנת 2017 דיבב את הדמות הראשית בגרסה העברית של סרט האנימציה האמריקאי "פרדיננד". בשנת 2018 הופיע בתפקיד הראשי בסרטם של ארז מזרחי וסהר שביט "הלומים".

בשנת 2019 שיחק בסרט המלחמה האמריקאי-ישראלי "ג'ארהד: חוק השבות" לצד שחקנים כמו אמורי נולסקו, רוברט פטריק ואורי פפר.

### בתיאטרון

תמם בהצגה "גאון בכלוב" בתיאטרון הקאמרי, 2021
בשנת 2005 שיחק תמם בהצגה "מזריץ'", בבימויו של איציק ויינגרטן בתיאטרון "צוותא", ובהצגה "סופה" בבימויו יגאל עזרתי בתיאטרון העברי-ערבי.   
בשנת 2006 הופיע בהצגת הבידור "הגליל והתחתון", לצידם של השחקנים אוולין הגואל וניב רז.   

החל משנת 2010 תמם הוא שחקן "תיאטרון הקאמרי": ב-2010 הוא שיחק בהצגה "הבדלה", החל מ-2012 הוא מגלם את קזבלן בהפקה החדשה של התיאטרון, החל משנת 2014 הוא מגלם את דמותו של "סטנלי" בהצגה "חשמלית ושמה תשוקה" בהפקה משותפת של התיאטרון הקאמרי ותיאטרון הבימה, ב-6 בנובמבר 2015 החל לככב במחזה "כבוד אבוד" לצד רותי אסרסאי, שרה פון שוורצה ומיכה סלקטר והחל מדצמבר 2016 מגלם תמם את "ניק ארנסטין" במחזמר "מצחיקונת" בכיכובה של מיה דגן ובבימויו של צדי צרפתי.   
בחנוכה 2017 הופיע במחזמר לילדים שלושת המוסקטרים ובהצגה איסמעיליה, בו זכה לשבחי הביקורת.

החל מ-2018 משחק בתפקיד אותלו בהצגה "אותלו" בתיאטרון הקאמרי וזכה לביקורות משבחות על תפקיד זה.

בשנת 2019 החל לשחק ב"קרוב יותר" לצידם של אנסטסיה פיין ששיחקה לצידו בסדרה "ג'ודה", עוז זהבי ואנדריאה שוורץ (ששיחקו לצידו ב"עספור").

בשנת 2021 החל לשחק בהצגה "גאון בכלוב" בתיאטרון הקאמרי. 

בשנת 2022 גילם את אדיפוס בהצגה "אדיפוס המלך" בתיאטרון הקאמרי, לצידן של קרן מור ומרים זוהר.

בשנת 2023 שיחק את התפקיד הראשי בהצגה "הבן של מושיקו" מאת גיל ארי כהן בתיאטרון הקאמרי.

### עיסוקים אחרים

תמם היה הפרזנטור של חברת ההלבשה הישראלית "ML" ("מתאים לי").

מאז 2022 תמם הוא הפרזנטור הראשי של "בנק הפועלים".

חיים אישיים
-----------

בספטמבר 2013 נישא לשחקנית טל נרובאי. ב-2017 נולדה לשניים בת. ב-2021 נולד לשניים בן.

מתגורר בסביון.

אחיו הקטן הוא השחקן מאיר תמם.

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **עמוס תמם** |
| ויקישיתוף תמונות ומדיה בוויקישיתוף: **עמוס תמם** |

* עמוס תמם, ברשת החברתית פייסבוק
* עמוס תמם, ברשת החברתית אינסטגרם
* עמוס תמם, במיזם "אישים" לתיעוד היצירה הישראלית
* עמוס תמם, במסד הנתונים הקולנועיים IMDb (באנגלית)
* עמוס תמם, באתר "אידיבי", מאגר הידע העברי לקולנוע ישראלי ועולמי
* עמוס תמם, באתר ספר הקולנוע הישראלי
* עמוס תמם, באתר AllMovie (באנגלית)
* עמוס תמם, במסד הנתונים הקולנועיים KinoPoisk (ברוסית)
* עמוס תמם, בארכיון הבימה
* ליטל בית-יוסף, תמם ולא נעלם, באתר nrg‏, 15 בינואר 2010
* ליהי אלבז, על מה מדבר עמוס תמם עם אלוהים?, באתר Xnet‏, 25 באוקטובר 2011
* אלעד בילו, סמדר שילוני, עמוס תמם: המשפחה שלי נותנת לי השראה, באתר Xnet‏, 16 בספטמבר 2012
* ציפי שוחט, לעמוס תמם יש יותר כבוד, באתר הארץ, 18 באוקטובר 2012
* תמי פולק, יש כבוד: עמוס תמם כבר לא מקופח, באתר nrg‏, 20 בפברואר 2013
* סמדר שילוני, תמם, מה הוא אומר?, באתר Xnet‏, 21 במרץ 2013
* נועה הרשקוביץ‏, עמוס תמם על "אקסטרים מייקאובר": "לוקחים סיכונים בחיים", באתר וואלה!‏, 12 ביוני 2013
* רן בוקר, עמוס תמם: "לא מוכן לגלם חייל מתעלל", באתר ynet, 2 ביוני 2014
* קרן נתנזון ויץ, עמוס תמם: "גדלתי ברמלה, אני יודע מה זו קשיחות", באתר ynet, 1 באפריל 2015 סרטונים
* גורי אלפי, ראיון עם עמוס תמם, באתר מאקו, 20 באפריל 2016 סרטונים
* חגית ברונסקי, ‏החרדות נותנות לי דלק, באתר גלובס, 7 ביוני 2016
* רפי רשף, "אינטימי" ראיון אחד על אחד עם עמוס תמם, באתר nana10‏, 14 ביוני 2016
* נעמה לנסקי, "נורא קל להגיד 'רמלה זה ערסים, פריפריה ומוסיקה מזרחית כבדה'. בשבילי זה הבית", באתר ישראל היום, 17 בנובמבר 2016
* אתר למנויים בלבד גבי בר־חיים, יש קשר שתיקה כזה. כל אחד חושב שהוא המצורע היחיד. ומבחינתי זו השליחות: לספר שזה קורה, ושיש חיים אחרי לידה שקטה, באתר "ידיעות אחרונות", 25 באפריל 2017
* ריקי רט, ‏עד הלום: עמוס תמם בתפקיד חייל צה"ל – ובעולם מזדהים, בעיתון מקור ראשון, 8 בינואר 2018
* אתר למנויים בלבד יואב בירנברג, בתפקיד עצמו, באתר "ידיעות אחרונות", 25 ביולי 2018
* אתר למנויים בלבד יאיר אשכנזי, עמוס תמם, היורש של איתי טיראן בתיאטרון הקאמרי ומהכוכבים הגדולים בישראל, מספר על דרכו לצמרת, באתר הארץ, 18 ביולי 2019
* אתר למנויים בלבד איתי סגל, "בשביל לפרנס את המשפחה שלי אהיה מוכן לעבוד בכל עבודה. בשבילי זה לא יהיה לשבור את הציפורניים המטופחות שלי", באתר "ידיעות אחרונות", 7 באוגוסט 2020

הערות שוליים
------------

1. ↑  צבי גורן, איסמעיליה - גברים בשיפוץ, באתר הבמה, 19 באוקטובר 2017
2. ↑  שי בר-יעקב, "איסמעיליה": מהנה ומעוררת מחשבה, באתר ynet, 19 באוקטובר 2017
3. ↑  מאיה נחום שחל, אדיפוס של הקאמרי: "הם זוג טוב, וזו הטרגדיה", כלכליסט 22 באוגוסט 2022
4. ↑
5. ↑  סביון: הצצה לווילה המזמינה של עמוס תמם, באתר mako, ‏2024-03-24

|  |  |  |
| --- | --- | --- |
| **הקודם**:**2011 - יוסי מרשק (פלפלים צהובים)** | **זוכה פרס האקדמיה לטלוויזיה לשחקן הטוב ביותר בסדרה דרמטית לשנת 2012: עמוס תמם (אחת אפס אפס)** | **הבא**:**2013 - דב גליקמן (שטיסל)** |

|  |  |  |
| --- | --- | --- |
| **הקודם**:**–2021: ששון גבאי (מנגן ושר)** | **פרס האקדמיה לטלוויזיה לשחקן משנה בסדרת דרמה** **2020: עמוס תמם (מנאייכ)2022: עמוס תמם (מנאייכ)** | **הבא**:**2021: ששון גבאי (מנגן ושר)–** |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007597868605171
* GND: 1162215518
* LCCN: no2017132242
* VIAF: 28145304374578571929
* WorldCat: lccn-no2017132242

 |